Ο σχολικός εκφοβισμός ως φαινόμενο κρίσης
Creators: name: Αρετή, Μαργαρίτα Θεολόγου
Publisher: name: Aristotle University of Thessaloniki
Year: 2023
Subjects: Σχολικός εκφοβισμός
Σχολική βία
Καμπάνιες κατά του Σχολικού Εκφοβισμού
School bullying
School violence
Bullying Campaigns

description: Σχολικός εκφοβισμός, είναι η συμπεριφορά επίδειξης δύναμης και κυριαρχίας ενός παιδιού ή μιας ομάδας παιδιών έναντι σε κάποιο άλλο, η οποία έχει επαναληπτικό χαρακτήρα. Υπάρχουν δυο μορφές σχολικού εκφοβισμού, ο παραδοσιακός και ο διαδικτυακός εκφοβισμός. Μπορεί να ξεκινήσει με μια σύγκρουση και να καταλήξει σε κρίση στο σχολικό περιβάλλον. Ο σχολικός εκφοβισμός, έχει πάρει τεράστιες διαστάσεις, συναντάται πλέον στο ευρύτερο κοινωνικό πλαίσιο και η πρόληψή του κρίνεται αναγκαία. Αν δεν παρθούν τα απαραίτητα μέτρα, αν δεν αντιμετωπισθεί έγκαιρα και με σωστό τρόπο, μπορεί να παγιωθεί και στην ενήλικη ζωή του ατόμου, επηρεάζοντας το εργασιακό, το οικογενειακό και το κοινωνικό του περιβάλλον. Ο σχολικός εκφοβισμός μπορεί να εξελιχθεί σε μια κατάσταση που ονομάζουμε κρίση, μια κατάσταση με επικίνδυνες εκτροπές από τις κανονικές συνθήκες ζωής, πολλές φορές επηρεάζοντας την ψυχική και σωματική υγεία του θύματος. Τα δομικά μέρη μιας κρίσης είναι η απειλή, η απώλεια ελέγχου και οι έμμεσες ή άμεσες συνέπειές της. Η διαχείριση της κρίσης και η δημιουργία ενός σχεδίου διαχείρισης κρίσης στην σχολική κοινότητα, κρίνονται απαραίτητα στο σχολικό περιβάλλον. Οι ομάδες διαχείρισης κρίσης αποτελούν και τον σύνδεσμο του σχολείου με τους δημοσιογράφους και τα Μέσα Μαζικής Ενημέρωσης. Για τον σκοπό της πρόληψης της σχολικής βίας και του σχολικού εκφοβισμού, έχουν δημιουργηθεί οι Ενημερωτικές Εκστρατείες και Καμπάνιες Επικοινωνίας στην χώρα μας και στην διεθνή κοινότητα. Στις Ενημερωτικές Εκστρατείες Δημόσιας Επικοινωνίας, ανήκουν οι Εκστρατείες Επικοινωνίας της Υγείας όπου συναντάμε και τις καμπάνιες πρόληψης του σχολικού εκφοβισμού και της σχολικής βίας, τις οποίες εξετάζουμε στην παρούσα εργασία. Οι εν λόγω εκστρατείες, για να πετύχουν τον στόχο τους και να είναι αποτελεσματικές, πρέπει να ακολουθήσουν την κατάλληλη στρατηγική απευθυνόμενες στο κοινό-στόχο, εφαρμόζοντας το θεωρητικό πλαίσιο. Οι σχεδιαστές των εκστρατειών αυτών, θα πρέπει να ακολουθούν συγκεκριμένα βήματα που αφορούν τον σχεδιασμό, την οργάνωση και την χρησιμοποίηση των κατάλληλων μηνυμάτων με το αντίστοιχο περιεχόμενο, επιλέγοντας τα κατάλληλα μαζικά και ψηφιακά κανάλια επικοινωνίας, έτσι ώστε να ευαισθητοποιήσουν το κοινό-στόχο, προσδοκώντας αλλαγή συμπεριφοράς προς όφελος τους και της κοινωνίας γενικότερα. Στο κεφάλαιο τρία, αναλύονται οι παραπάνω έννοιες και στο τελευταίο κεφάλαιο τέσσερα της παρούσας εργασίας, παρουσιάζονται κάποιες καμπάνιες που έχουν δημιουργηθεί για την πρόληψη της σχολικής βίας και του σχολικού εκφοβισμού. Σύμφωνα με έρευνες, στην Ελλάδα η σχολική βία δεν έχει πάρει τις διαστάσεις και τα ποιοτικά χαρακτηριστικά που εμφανίζονται σε άλλες χώρες όπως πυροβολισμοί ή οπλοφορία. Οι μετρήσεις που παρουσιάζονται από τις έρευνες δεν αντικατοπτρίζουν πάντα την πραγματικότητα, μιας και βασίζονται κυρίως σε ερωτηματολόγια, με τους διευθυντές σχολείων συχνά να θέλουν να αποκρύψουν περιστατικά σχολικής βίας και σχολικού εκφοβισμού. Συμπερασματικά, μπορούμε να πούμε ότι έχει γίνει μια σπουδαία δουλειά τα τελευταία χρόνια για την πρόληψη του σχολικού εκφοβισμού με ενημερωτικές καμπάνιες, δίνοντας την δυνατότητα σε παιδιά να επικοινωνήσουν το πρόβλημά τους και να βρουν στήριξη από επαγγελματίες υγείας. Παρόλα αυτά, το φαινόμενο είναι τεράστιο και οι έρευνες ελλιπείς. Θα πρέπει να συνεχιστούν οι προσπάθειες και οι παρεμβάσεις από άρτια εκπαιδευμένους επαγγελματίες για τη εξάλειψη του φαινομένου και την αποτροπή μετατροπής του σε κρίση.
description: Bullying is the behaviour of one child or group of children demonstrating power and dominance over another, repetitively. There are two forms of bullying, traditional bullying and cyber bullying. It can start with a conflict and end in a crisis in the school environment. Bullying, has taken on huge dimensions, is now found in the wider social context and its prevention is deemed necessary. If the necessary measures are not taken, if it is not dealt with in time and in the right way, it can become entrenched in the adult life of the individual, affecting his/her work, family and social environment. Bullying can develop into what we call a crisis, a situation with dangerous deviations from normal life circumstances, often affecting the mental and physical health of the victim. The building blocks of a crisis are threat, loss of control and its indirect or direct consequences. Crisis management and the creation of a crisis management plan in the school community are essential in the school environment. Crisis management teams are also the school's liaison with journalists and the media. For the purpose of preventing school violence and bullying, the Awareness Campaigns and Communication Campaigns have been created in our country and in the international community. The Public Communication Campaigns include the Health Communication Campaigns where we find the bullying and school violence prevention campaigns, which we examine in this paper. These campaigns, in order to achieve their goal and be effective, must follow the appropriate strategy by addressing the target audience, applying the theoretical framework. The designers of these campaigns should follow specific steps related to the design, organization and use of appropriate messages with the corresponding content, choosing the appropriate mass and digital communication channels in order to raise awareness among the target audience, expecting a change in behavior for their benefit and for the benefit of society in general. In chapter three, the above concepts are analysed and in the last chapter four of this thesis, some campaigns that have been created to prevent school violence and bullying are presented. According to research, in Greece school violence has not taken on the dimensions and qualitative characteristics that occur in other countries, such as shootings or carrying weapons. The measurements presented by surveys do not always reflect reality, as they are mainly based on questionnaires, with school principals often wanting to conceal incidents of school violence and bullying.